ທ່ານ ໄບເດັນ ເຊັນຮ່າງກົດໝາຍ ການໃຊ້ຈ່າຍປ້ອງກັນປະເທດ ມູນຄ່າ 768.2 ຕື້ໂດລາ ໃຫ້ເປັນກົດໝາຍ
ຮ່າງກົດໝາຍໃໝ່ດັ່ງກ່າວໄດ້ຖືກຮັບຜ່ານໃນຕົ້ນເດືອນນີ້ດ້ວຍການສະໜັບສະໜູນຂອງທັງສອງພັກການເມືອງ, ດ້ວຍພັກເດໂມແຄຣັດ ແລະ ຣີພັບບລີກັນ ກ່າວຊົມເຊີຍໃນກົດໝາຍສະບັບສຸດທ້າຍ. 
ປະທານາທິບໍດີ ໂຈ ໄບເດັນ ໄດ້ເຊັນຮ່າງກົດໝາຍການອະນຸມັດທຶນປ້ອງກັນປະເທດໃຫ້ເປັນກົດ ໝາຍ ໃນວັນຈັນວານນີ້, ໂດຍອະນຸມັດເງິນ 768,200,000,000 ໂດລາໃນການໃຊ້ຈ່າຍທາງທະ ຫານ, ລວມທັງການຂຶ້ນເງິນເດືອນ 2 7 ເປີເຊັນສຳລັບບັນດາທະຫານສຳລັບປີ 2022 ຮ່າງກົດໝາຍດັ່ງກ່າວຈະອະນຸມັດການຂຶ້ນ 5 ເປີເຊັນໃນການໃຊ້ຈ່າຍທາງທະຫານ ແລະ ເປັນໝາກຜົນຂອງການເຈລະຈາທີ່ເຄັ່ງຕຶງລະຫວ່າງ ພັກເດໂມແຄຣັດ ແລະ ຣີພັບບລີກັນ ກ່ຽວກັບ ບັນຫາຕ່າງໆນັບຈາກການປະຕິຮູບລະບົບຍຸຕິທຳທະຫານ ຫາການຮຽກຮ້ອງສັກຢາວັກຊີນກັນ COVID-19 ສຳລັບທະຫານ ທ່ານ ໄບເດັນ ໄດ້ກ່າວໃນຖະແຫຼງການສະບັບນຶ່ງວ່າ “ຮ່າງກົດໝາຍດັ່ງກ່າວຈະສະໜອງຜົນປະ ໂຫຍດທີ່ສຳຄັນ ແລະ ເສີມຂະຫຍາຍການເຂົ້າເຖິງຄວາມຍຸຕິທຳສຳລັບເຈົ້າໜ້າທີ່ກອງທັບ ແລະ ຄອບຄົວຂອງເຂົາເຈົ້າ ແລະ ລວມທັງການອະນຸມັດທີ່ສຳຄັນເພື່ອສະໜັບສະໜູນການປ້ອງກັນປະ ເທດຂອງພວກເຮົາ ” ທຶນມູນຄ່າ 768,200,000,000 ໂດລາ ເປັນຂີດໝາຍການເພີ່ມຂຶ້ນ 25 ຕື້ໂດລາຫຼາຍກວ່າທີ່ທ່ານ ໄບເດັນ ໄດ້ຂໍໃນຕອນທຳອິດຈາກລັດຖະສະພາ, ເຊິ່ງແມ່ນຂໍ້ສະເໜີທີ່ຖືກປະຕິເສດໂດຍບັນດາສະມາ ຊິກຂອງສອງພັກການເມືອງ ຍ້ອນຄວາມເປັນຫ່ວງວ່າ ມັນຈະທຳລາຍຄວາມພະຍາຍາມຂອງ ສະຫະລັດ ເພື່ອນຳໃຫ້ທັນກອງທັບ ຈີນ ແລະ ຣັດເຊຍ ຮ່າງກົດໝາຍໃໝ່ດັ່ງກ່າວໄດ້ຖືກຮັບຜ່ານໃນຕົ້ນເດືອນນີ້ດ້ວຍການສະໜັບສະໜູນຂອງທັງສອງພັກການເມືອງ, ດ້ວຍພັກເດໂມແຄຣັດ ແລະ ຣີພັບບລີກັນ ກ່າວຊົມເຊີຍໃນກົດໝາຍສະບັບສຸດທ້າຍ ພັກເດໂມແຄຣັດ ໄດ້ຊົມເຊີນຂໍ້ກຳນົດຕ່າງໆໃນຮ່າງກົດໝາຍນັ້ນ ກ່ຽວກັບ ການປັບປຸງວິທີທີ່ລະບົບຍຸຕິທຳທະຫານຮັບມືກັບການທຳຮ້າຍທາງເພດ ແລະ ສິ່ງທີ່ກ່ຽວຂ້ອງກັບອາຊະຍາກຳອື່ນໆ, ຖອນອຳນາດການດຳເນີນຄະດີຈາກມືຂອງຜູ້ບັນຊາການທະຫານ ໃນຂະນະດຽວກັນ ພັກຣີພັບບລີກັນ ໄດ້ຊົມເຊີນຄວາມສຳເລັດໃນການກີດກັນຄວາມພະຍາຍາມທີ່ຈະເສີມແມ່ຍິງເຂົ້າໃສ່ການເກນທະຫານ, ເຊັ່ນດຽວກັບການລວມຂໍ້ກຳນົດທີ່ຈະຫ້າມການປົດປະ ຈຳການທີ່ເສຍຊື່ສຽງສຳລັບທະຫານຜູ້ທີ່ປະຕິເສດຢາວັກຊີນກັນ COVID-19 ຮ່າງກົດໝາຍດັ່ງກ່າວລວມມີເງິນ 7 ພັນ 1 ຮ້ອຍລ້ານໂດລາສຳລັບໂຄງການລິເລີ່ມການປ້ອງກັນມະຫາສະໝຸດປາຊີຟິກ ແລະ ຖະແຫຼງການ ກ່ຽວກັບ ການສະໜັບສະໜູນຂອງລັດຖະສະພາສຳລັບການປ້ອງກັນ ໄຕ້ຫວັນ, ມາດຕະການຕ່າງໆທີ່ມີຈຸດປະສົງເພື່ອຕອບໂຕ້ອິດທິພົນຂອງ ຈີນ ໃນພາກພື້ນ